Sisukord

# Objektide rühmitamine

Mitut objekti saab koondada ühte rühma nii, et nad käituvad ühe objektina. Rühmas asuvaid objekte saab liigutada ja muuta ühekorraga. Samuti saab kõikide rühma objektide omadusi (näiteks joone jämedus, täitevärv) muuta nii korraga kui ka eraldi iga objekti puhul. Rühmad võivad olla ajutised või püsivad.

- Ajutine - rühm eksisteerib ainult nii kaua, kui kombineeritud objektid on valitud.

- Püsiv - rühm eksisteerib, kuni see lõhutakse menüükäsu abil.

Rühmi saab rühmitada uutesse rühmadesse. Rühmaga tehtavad toimingud ei mõjuta rühma elementide paigutust üksteise suhtes.

### Objektide rühmitamiseks:

Vali objektid, mida soovid rühmitada, ja vali käsk Kujundid - Rühmitamine - Rühmita.

Näiteks võib korraga valida kõik firma logo objektid, et liigutada või muuta nende suurust ühe objektina.

Pärast objektide rühmitamist valitakse suvalise rühma elemendi valimisel terve rühm.

## Rühma elementide valimine

Rühma üksikuid objekte saab valida rühma sisenedes. Sisene rühma topeltklõpsuga rühmal ja klõpsa objektil selle valimiseks. Selles režiimis saab objekte rühma lisada või sealt kustutada. Objekte, mis ei kuulu rühma, kuvatakse halli värviga.

Rühmast väljumiseks tee väljaspool rühma topeltklõps.

Sarnased teemad

Alumiste objektide valimine

Objektide kombineerimine ja kujundite koostamine